यह सुनकर दुर्वासा बोले, ‘सचमुच ही व्यर्थ भोजन बनवाकर हम लोगों ने राजर्षि युधिष्ठिर का महान अपराध किया है। पाण्डव महात्मा हैं, ये धार्मिक, शूरवीर, विद्वान, व्रतधारी, तपस्वी, सदाचारी तथा नित्य भगवान वासुदेव के भजन में ही लगे रहने वाले हैं। जैसे आग रूई की ढ़ेरी को जला डालती है, उसी प्रकार क्रोधित होने पर पांडव हमें जला सकते हैं। इसलिए अब कल्याण इसी में है कि पाण्डवों से बिना पूछे ही तुरंत भाग चलो।’